Title: III
Author: Janoško
Last saved by: agenda0
Company: MÚ - Petržalka

Návrh
Vyhláška
Ministerstva životného prostredia Slovenskej republiky
z …………..,
ktorou  sa ustanovujú podrobnosti o požiadavkách  na zloženie a vlastnosti obalov 
 
Ministerstvo životného prostredia Slovenskej republiky podľa § 14 ods. 3  pis. a zákona č. …/2001 Z. z. o obaloch ustanovuje:

§ 1
(1)	Do skupiny určených výrobkov podľa zákona 264/1999Z.z . §9 ods.3 a §12 ods.5   a zákona  č............/2001 Z.z.  § 2 pism. b) c)  d) zákona  o obaloch patria:

a)	Spotrebiteľské primárne obaly
b)	Skupinové sekundárne obaly
c)	Prepravné tercialne obaly
§ 2
(1)	Základne požiadavky na zloženie a charakteristiky obalov sú uvedené v prílohe  
§ 3
 (1)Výrobca alebo dovozca obalu vykoná posúdenie zhody podľa  zákona 436/2001 Z.z. § 12 ods. 3 písm. a) u výrobkov ktoré sú už na trhu 
(2)Výrobca alebo dovozca obalu vykoná posúdenie zhody podľa  zákona 436/2001 Z.z. § 12 ods. 3 písm. b) u výrobkov ktoré sa budú uvádzať na trh 
(3) Ministerstvo životného prostredia uverejňuje vo vestníku oznámenie o určení spôsobu posúdenia zhody a obsahu vyhlásenia o zhode  podľa zákona 436/2001 Z.z. § 9 ods.7 pre obaly ako určené výrobky.
(4)Vyhlásenie o zhode podľa § 13 zákona sa vypracúva v štátnom jazyku) a obsahuje:

) Zákon Národnej rady Slovenskej republiky č. 270/1995 Z. z. o štátnom jazyku slovenskej republiky v znení neskorších predpisov.

a)	identifikačné údaje o výrobcovi alebo dovozcovi obalu, ktorý vydáva vyhlásenie o zhode,
b)	identifikačné údaje o obale,
c)	opis a určenie obalu,
d)	zoznam harmonizovaných slovenských technických noriem alebo slovenských technických noriem vhodných na posúdenie zhody, ktoré boli použité pri posudzovaní zhody,
e)	identifikačné údaje o autorizovanej osobe alebo akreditovanej osobe, ak sa zúčastnila skúšania obalu,
f)	text, ktorým sa vyhlasuje, že vlastnosti obalu spĺňajú určené technické požiadavky,
g)	dátum a miesto vydania vyhlásenia o zhode, meno, priezvisko a funkciu zodpovednej osoby výrobcu alebo dovozcu a jej podpis
§.4
(1)Ministerstvo životného prostredia uverejňuje vo vestníku oznámenie o harmonizovaných slovenských normách podľa zákona 264/1999 Z.z  § 5 ods.5  vhodných na posudzovanie plnenia základných požiadaviek podľa §.3 ods.1 zákona.
(2) Ak neexistujú harmonizované slovenské technické normy, ministerstvo oznamuje vo vestníku , ktoré slovenské technické normy  podľa § 5 ods.6 zákona sú dôležité alebo príslušné na splnenie základných požiadaviek podľa § 3 ods.1 zákona 
. § 5
Obaly, ktoré budú uvedené na trh po nadobudnutí účinnosti tejto vyhlášky, môžu namiesto technických požiadaviek ustanovených týmto nariadením spĺňať technické požiadavky na ich vlastnosti ustanovené doterajšími predpismi, najdlhšie však do ………………. .
§ 6
Toto nariadenie nadobúda účinnosť …………….. 2001.

Príloha 
k nariadeniu vlády
č. …./2001 Z. z.

Základné požiadavky na zloženie a charakteristiky obalov
 určujúce možnosť opätovného použitia, zhodnocovania,
 vrátane recyklovateľnosti

1. Požiadavky na výrobu a zloženie obalov

(a)Obaly sa vyrábajú tak, aby ich množstvo a váha boli obmedzené  na minimálne množstvo zodpovedajúce udržaniu potrebnej úrovne  bezpečnosti, hygieny a prijateľnosti pre výrobok v obale a pre  spotrebiteľa.
(b)Obaly sa navrhujú, vyrábajú a obchoduje sa s nimi tak, aby sa  umožnilo ich opätovné použitie, zhodnocovanie, vrátane  recyklácie a minimalizoval sa ich vplyv na životné prostredie,  ak odpad z obalov alebo zvyšky z nakladania s odpadmi z obalov  je zneškodňovaný.
(c)Obaly sa vyrábajú tak, aby prítomnosť škodlivých a iných  nebezpečných látok a materiálov ako zložiek obalových  materiálov alebo niektorej zložky obalov bola minimalizovaná  s ohľadom na ich prítomnosť v emisiách, popole alebo výluhu, ak  obaly alebo zvyšky s nakladania s odpadmi z obalov sú spaľované  alebo zneškodňované.

2. Požiadavky na vlastnosti umožňujúce opätovné použitie obalov

Nasledovné požiadavky musia byť súčasne splnené:
(a)fyzikálne vlastnosti obalov umožňujú ich viacnásobné použitie v  predpokladaných normálnych podmienkach používania,
(b)možnosť spracovania použitých obalov pri splnení požiadaviek na  zdravie a bezpečnosť počas práce,
(c)splnenie požiadaviek pre zhodnocovateľné obaly, ak obal už nie  je ďalej použiteľný a stane sa odpadom.

3. Požiadavky na vlastnosti umožňujúce zhodnocovanie obalov
(a) Obaly zhodnocovateľné materiálovou recykláciou
 Obaly sa vyrábajú takým spôsobom, aby umožnili recykláciu  určitého percenta z váhy použitého materiálu na výrobu  predajného výrobku v súlade so súčasnými štandardmi  Spoločenstva. Toto percento sa môže meniť v závislosti od  typu materiálu, z ktorého sa obal skladá.
(b) Obaly zhodnocovateľné energeticky
 Vzniknuté odpady z obalov určené na energetické zhodnotenie  majú minimum zložiek s nízkokalorickou hodnotou kvôli  optimalizácii energetického zhodnocovania.
(c) Obaly zhodnocovateľné kompostovaním
 Vzniknuté odpady z obalov určené na kompostovanie sú  biodegradovateľné spôsobom, ktorý nebráni ich separovanému  zberu, procesu kompostovania alebo činnostiam, do ktorých  vstupuje.
(d) Biodegradovateľná obaly
 Biodegradovateľný odpad z obalov je schopný fyzikálneho,  chemického, termického alebo biologického rozkladu tak, že  hotový kompost sa rozkladá na oxid uhličitý, biomasu a vodu. 

Návrh
Vyhláška
Ministerstva životného prostredia Slovenskej republiky
z …………..,
o materiáloch, na ktoré sa vzťahuje povinnosť označovania a podrobnosti o označovaní obalov

Ministerstvo životného prostredia Slovenskej republiky podľa § 14 ods. 3 písm. b) zákona č. …/2001 Z. z. o obaloch ustanovuje:

§ 1

Identifikačný systém materiálov používaných na výrobu obalov (ďalej len “obalové materiály”) je uvedený v prílohe č. 1 k tejto vyhláške. Materiály sa identifikujú skratkou pozostávajúcou z veľkých písmen abecedy alebo číslom. 

§ 2

Obal, ktorý obsahuje obalový materiál alebo sa skladá z obalových materiálov uvedených v prílohe č. 1 k tejto vyhláške, sa označí skratkou alebo číslom, alebo súčasne skratkou i číslom (ďalej len “identifikačný znak”).

§ 3

Obaly  uvedené v osobitnom predpise sa musia označiť textom: “Návratný obal”

§ 1 vyhlášky MŽP SR č. …/2001 Z.z o zozname zálohovaných obalov a zálohách za ne

§ 4
(1) Identifikačný znak musí byť umiestnený na obale na mieste, ktoré sa otváraním alebo bežnou  manipuláciou s obalom z tovaru nemôže poškodiť alebo odstrániť. Viacnásobné použitie identifikačného znaku na obale je prípustné.

(2) Ak nemožno vylúčiť poškodenie alebo odstránenie identifikačného znaku z obalu, možno identifikačný znak umiestniť aj k tovaru v obale, ak to vlastnosti tovaru dovoľujú, alebo na osobitnom letáčiku odovzdávanom príjemcovi tovaru spolu s tovarom.

(3)Veľkosť identifikačného znaku musí byt taká, aby sa dal bezpečne prečítať.

§ 5

(1) Kompozit je obal zložený z viacerých rôznych materiálov, ktoré nie je možné od seba ručne oddeliť a ktoré nepresahujú dané percento hmotnosti obalu určeného osobitným predpisom. x)

(2) Kompozit sa označuje veľkým písmenom “C” a  za lomítkom  sa uvedie číslo alebo skratka materiálu, ktorý v obale prevažuje.

§ 6
Okrem identifikačného znaku  na obale v blízkosti identifikačného znaku materiálového zloženia obalu sa na obale umiestni značka (piktogram) uvedená v prílohe č.2

§ 7
Účinnosť
Táto vyhláška nadobúda účinnosť …………….. .

x) Vyhláška Ministerstva životného prostredia Slovenskej republiky č. ...../2001, ***

	Príloha č. 1
	k vyhláške č. ……./2001 Z. z.
Identifikačný systém obalových materiálov

	Materiál 	Skratka 	Číslo
Materiály z plastov
Polyetylén tereftalát 	PET		1
Polyetylén veľkej hustoty	HDPE	2
Polyvinylchlorid	PVC		3
Polyetylén malej hustoty	LDPE	4
Polypropylén	PP		5
Polystyrén	PS		6

Materiály z papiera a kartónu
Zvlnený kartón	PAP		20
Nezvlnený kartón	PAP		21
Papier	PAP		22

Materiály z kovov
Oceľ	FE				40
Hliník	ALU				41

Materiály z dreva
Drevo	FOR				50
Korok	FOR				51

Materiály z textilu
Bavlna 						TEX				60
Vrecovina, juta					TEX				61

Materiály zo skla 
Bezfarebné sklo 					GL				70
Zelene sklo						GL				71
Hnedé sklo 						GL				72

Kompozity
Papier a kartón / rôzne kovy								80
Papier a kartón / plasty								81
Papier a kartón / hliník								82
Papiera kartón / cínový plech								83
Papier a kartón / plast / hliník 							84
Papier a kartón / plasty / hliník /cínový plech					86

Plasty / hliník										90
Plasty / cínový plech									91
Plasty / rôzne kovy									92

Sklo / plasty										95
Sklo / hliník										96
Sklo / cínový plech 									97
Sklo / rôzne kovy									98

Kompozity sa označujú značkou C / skratka materiálu, ktorý  prevažuje 

Napríklad u TETRAPAKU  je v ktorom je mlieko  C / PAP

Príloha č. 2
	k vyhláške č. ……./2001 Z. z.

Značky na označovanie obalov ( piktogramy )

(1)	Značku, že materiál obalu je možné materiálovo recyklovať spolu s 
      označením   materiálu

(2)	Značku, že sa odpady z obalu zbierajú

(3)	Značku, že obal po použití je potrebné stlačiť ( alebo inakšie upraviť )

(4) Hmotnosť obalu v gramoch

Odôvodnenie

Všeobecná časť

Návrh vyhlášky o materiáloch, na ktoré sa vzťahuje povinnosť označovania a podrobnosti o označovaní obalov zavádza jednotné označovanie obalov, ktoré vyjadruje, z akého materiálu je obal vyrobený. Popri skratke z anglického názvu materiálu zavádza i číselné označenie. Obe označenia sú zhodné s označením, ktoré je zavedené v Európskej únii. ďalej sa zavádza označenie obalov piktogramami, ktoré označujú možnosť recyklácie, zberu a potrebu stlačenia obalu po použití. Zálohované obaly sa označia príslušným textom. Návrh vyhlášky je v súlade s právom EÚ.

Dopad na štátny rozpočet sa nepredpokladá.
Návrh vyhlášky je v súlade s ústavou SR
Nepredpokladá sa dopad na zamestnanosť.
Osobitná časť

K § 1

V § 1 sa stanovuje identifikačný systém materiálov používaných na výrobu obalov

K § 2 až 4 a 6

V § 2 až 4 a 6 sa uvádzajú podrobnejšie požiadavky na označovanie obalov.

K § 5

V § 5 sa na účely označovania zavádza definícia pojmu “kompozit”.

K § 7

V § 7 sa uvedie dátum účinnosti vyhlášky v závislosti na nadobudnutí účinnosti zákona o obaloch a odpadoch z obalov.

Návrh
NARIADENIE VLÁDY
Slovenskej republiky
z ………………. 2001,
ktorým sa určujú záväzné limity zhodnotenia a recyklácie odpadov z obalov
Vláda Slovenskej republiky podľa § 8 ods. 3 zákona č. ../2001 Z. z. o obaloch  a odpadoch z obalov nariaďuje:
§ 1
Limity podielu zhodnotenia a limity podielu recyklácie odpadov z obalov vo vzťahu k celkovej hmotnosti odpadov z obalov sú uvedené v prílohe k tomuto nariadeniu.
§ 2
Toto nariadenie nadobúda účinnosť ………… 2001.

Príloha
k nariadeniu vlády
č. ……/2001 Z. z. 

Limity podielu recyklácie  odpadov z obalov

obalový materiál | 2001 | 2002 | 2003 | 2004 | 2005 | 2006 | 2007
sklo | 30% | 40% | 50% | 55% | 60% | 65% | 70%
plasty | 2% | 16% | 21% | 26% | 31% | 36% | 40%
papier | 18% | 19% | 21% | 24% | 26% | 28% | 30%
kovy | 1% | 3% | 7% | 9% | 11% | 13% | 15%
viacvrstvové kombinované materiály | 1% | 3% | 7% | 9% | 11% | 13% | 15%
drevo | 1% | 3% | 7% | 9% | 11% | 13% | 15%

Limity podielu zhodnotenia odpadov z obalov

| 2001 | 2002 | 2003 | 2004 | 2005 | 2006 | 2007
sklo | 30% | 35% | 40% | 45% | 50% | 55% | 70%
plasty | 12% | 19% | 28% | 37% | 44% | 50% | 55%
papier | 28% | 29% | 31% | 33% | 35% | 37% | 40%
kovy | 1% | 3% | 7% | 9% | 11% | 13% | 20%
viacvrstvové kombinované materiály | 1% | 10% | 12% | 15% | 18% | 21% | 30%
drevo | 80% | 80% | 80% | 80% | 80% | 80% | 80%

Odôvodnenie 

Všeobecná časť 

Nariadenie vlády ktorým sa určujú záväzné limity recyklácie a zhodnotenia vychádza z podmienok a súčastného stavu v SR  pri nakladaní s odpadmi z obalov. Základným princípom je znižovanie  produkcie odpadov z obalov opatreniami u výrobcu obalov, následne je to recyklácia a zhodnocovanie odpadov z obalov.
Smernica Európskeho parlamentu a Rady 94/ 62/EC z 20. decembra 1994 o obaloch a odpadov z obalov ukladá v článku 6 povinnosť členským štátom urobiť opatrenia na dosiahnutie potrebnej miery zhodnotenia a recyklácie. Najneskôr 5 rokov odo dňa implementácie smernice do národnej legislatívy sa má zhodnocovať najmenej 50% a najviac 65 % celkovej hmotnosti odpadov z obalov. V rámci tohoto cieľa v tom istom časovom období sa má recyklovať najmenej 25 %  a najviac 45 % celkovej hmotnosti obalových materiálov obsiahnutých  v odpade z obalov a to minimálne 15 %  hmotnosti pre každý materiál.
Nariadenie vlády SR stanovuje limity podielu recyklácie a zhodnotenia odpadov z obalov na základe produkcie množstva obalov  v komoditách sklo, plasty, papier, kovy, viacvrstvové kombinované materiály a drevo. Limity recyklácie a zhodnotenia vychádzajú z reálneho stavu roku 2001 možnosti SR a premietajú požiadavky Smernice 94/62/EC do roku 2007. Pre realizáciu tohoto náročného cieľa, ktorý predstavuje minimálne požiadavky na úroveň recyklácie a zhodnotenia sa vytvoril v rámci Zákona o odpadoch č 223/2001 Z.z. Recyklačný fond,  ktorý by svojou činnostnou sa mal významne podieľať na plnení úloh daných horeuvedenou smernicou. Pre  činnosť všetkých zúčastnených je okrem cieľa stanovená aj úroveň recyklácie a zhodnotenia v jednotlivých rokoch až do roku 2007, tak, aby bola požiadavka smernice 94/62/EC splnená. Návrh vyhlášky je v súlade s právom EÚ.

Dopad na štátny rozpočet sa nepredpokladá.
Návrh vyhlášky je v súlade s ústavou SR
Cieľové miery recyklácie a zhodnotenia odpadov z obalov môžu mať v konečnom dôsledku pozitívny dopad na zamestnanosť, najmä v oblasti separovaného zberu (komunálna úroveň) a v oblasti spracovania vyzbieraných surovín.
Osobitná časť
k § 1
V §  1 sú stanovené miery recyklácie a zhodnotenia pre jednotlivé druhy obalových materiálov
k § 2
V § 2 bude určená účinnosť v závislosti od účinnosti zákona o obaloch a odpadoch z obalov.

Návrh
Vyhláška
Ministerstva životného prostredia Slovenskej republiky
z …………..,
o zozname zálohovaných obalov a zálohách za ne
Ministerstvo životného prostredia Slovenskej republiky podľa § 14 ods. 3 písm. c) a d) zákona č. …/2001 Z. z. o obaloch a odpadoch z obalov  ustanovuje:
§ 1
	Zoznam opakovane použiteľných obalov a jednorazových obalov, ktoré sa zálohujú, je uvedený v prílohe k tejto vyhláške.

§ 2
Výška zálohy za obalu uvedené v odseku 1 je uvedená v prílohe k tejto vyhláške.

§ 3
Táto vyhláška nadobúda účinnosť …………….. .

	Príloha 
	k vyhláške č. ……./2001 Z. z.
Zoznam
opakovane použiteľných a jednorazových obalov  a výška zálohy za ne 

1.	Opakovane použiteľné spotrebiteľské obaly:
sklené obaly na nealkoholické sýtene nápoje, sirupy a minerálne vody s objemom 0,33l a 0,7 l
sklené obaly na pivo s objemom 0,5l
sklené obaly na sirupy s objemom 0,7l
sklené obaly na víno s objemom 1l
plastové obaly  na nápoje  z polyetyléntereftalátu  (PET) s objemom 2 l

2. 	Sklené obaly uvedené v bode 1.  sa zálohujú  zálohou  vo výške 5 Sk za jeden obal bez ohľadu na objem obalu.
	Plastové obaly uvedené v bode 1.  sa zálohujú  zálohou  vo výške 10 Sk za jeden obal.

3.	Jednorazovo použiteľné spotrebiteľské obaly sú všetky ostatné sklené a plastové obaly z polyetyléntereftalátu  (PET)  na nápoje okrem obalov uvedených v bode 1. 

4. Sklené obaly uvedené v bode 3.  sa zálohujú  zálohou  vo výške 1 Sk za jeden obal bez ohľadu na objem obalu.
	Plastové obaly uvedené v bode 3.  sa zálohujú  zálohou  vo výške 0,5 Sk za jeden obal.

Odôvodnenie 

Všeobecný časť

Právnym predpisom týkajúcim sa obalov a odpadov z obalov je smernica Európskeho parlamentu a Rady 94/62/EC o obaloch a odpadoch z obalov. Účelom zníženia používaného množstva obalov a tým predchádzania vzniku odpadov z obalov je zabezpečenie opätovného použitia obalov a tiež čo možno najúčinnejšia  recyklácia, alebo zhodnotenie odpadov z obalov. V prípade spotrebiteľských obalov je pre opakovane použiteľné obaly použitý jednotný systém záloh za obaly, ktorý v rámci  horeuvedenej smernice podporuje systémy opakovaného použitia obalov  ( Článok 1 ods.2 a článok  5 ) Zavedením záloh je spotrebiteľ účinne motivovaný, aby obal nezahodil a tento sa buď vrátil na opätovné použitie alebo na materiálové zhodnotenie. 
Pre zvýšenie účinnosti zberu odpadov z obalov sa zavádza systém záloh aj na obaly, ktoré nie sú opakovane použiteľné tak, aby tieto obaly po ich použití spotrebiteľ nezahodil medzi odpad, ale použité obaly vrátil. Cieľom zavedenia záloh je zabezpečiť separovaný zber tých použitých obalov, ktoré  významne prispievajú k tvorbe odpadov a následné zhodnotenie vyzbieraných obalov ( Článok 7 )  horeuvedenej smernice. Zálohovanie je jeden z najúčinnejších systémov na znižovanie tvorby odpadov z obalov. Návrh vyhlášky je v súlade s právom EÚ.

Dopad na štátny rozpočet sa nepredpokladá.
Návrh vyhlášky je v súlade s ústavou SR
Nepredpokladá sa dopad na zamestnanosť.

Osobitná časť
K § 1
V § 1 sa stanovuje zoznam zálohovaných obalov

K § 2 
V § 2 sa stanovuje výška zálohy za zálohované obaly

K § 3
V § 3 sa uvedie dátum účinnosti vyhlášky v závislosti na nadobudnutí účinnosti zákona o obaloch a odpadoch z obalov.